Source: https://eur-lex.europa.eu/legal-content/RO/TXT/HTML/?uri=CELEX:32019L1832&from=FR
Timestamp: 2020-03-29 18:20:15+00:00

Document:
L_2019279RO.01003501.xml
DIRECTIVA (UE) 2019/1832 A COMISIEI
de modificare a anexelor I, II și III la Directiva 89/656/CEE a Consiliului cu privire la adaptări de natură pur tehnică
având în vedere Directiva 89/656/CEE a Consiliului din 30 noiembrie 1989 privind cerințele minime de securitate și sănătate pentru utilizarea de către lucrători a echipamentelor individuale de protecție la locul de muncă (1), în special articolul 9,
Al 10-lea principiu din Pilonul european al drepturilor sociale (2), proclamat la Göteborg la 17 noiembrie 2017, prevede că fiecare lucrător are dreptul la un mediu de lucru sănătos, sigur și adaptat. Dreptul lucrătorilor la un nivel ridicat de protecție a sănătății și securității în muncă și la un mediu de lucru adaptat la nevoile lor profesionale și care le permite să își prelungească participarea pe piața muncii include utilizarea echipamentelor individuale de protecție la locul de muncă dacă riscurile nu pot fi evitate sau limitate suficient prin alte mijloace, măsuri, metode sau proceduri de organizare a muncii.
Punerea în aplicare a directivelor privind sănătatea și securitatea lucrătorilor la locul de muncă, inclusiv a Directivei 89/656/CEE, a făcut obiectul unei evaluări ex post, denumită în continuare „evaluarea REFIT”. Evaluarea a analizat relevanța directivelor, domeniul cercetării și noile cunoștințe științifice din diversele domenii vizate. Evaluarea REFIT, menționată în documentul de lucru al serviciilor Comisiei (3), concluzionează, printre altele, că utilizarea echipamentelor individuale de protecție vizează aproximativ 40 % din forța de muncă din UE, întrucât riscurile la locul de muncă nu pot fi evitate prin alte mijloace, și că este nevoie să se abordeze dificultățile aferente punerii în aplicare a Directivei 89/656/CEE.
În Comunicarea sa „Condiții de muncă mai sigure și mai sănătoase pentru toți – Modernizarea legislației și a politicii Uniunii Europene în materie de securitate și sănătate în muncă” (4), Comisia a reiterat că, deși evaluarea REFIT a acquis-ului UE în materie de securitate și sănătate în muncă a confirmat că legislația din acest domeniu este, în general, eficace și adecvată scopului urmărit, există domenii în care dispozițiile depășite ar trebui actualizate și că ar trebui asigurate îmbunătățirea și extinderea protecției, conformitatea și aplicarea pe teren. Comisia a subliniat în special nevoia de a examina definiția echipamentelor individuale de protecție și utilizarea acestora în diferite servicii și sectoare, în conformitate cu articolul 2 din Directiva 89/656/CEE.
Directiva 89/656/CEE stabilește cerințele minime pentru utilizarea de către lucrători a echipamentelor individuale de protecție la locul de muncă, care trebuie folosite atunci când riscurile vizate nu pot fi evitate sau limitate suficient prin mijloace tehnice de protecție colectivă sau prin măsuri, metode sau proceduri de organizare a muncii. Pentru a facilita stabilirea normelor generale prevăzute la articolul 6 din Directiva 89/656/CEE, anexele I, II și III la Directiva 89/656/CEE prevăd orientări fără caracter obligatoriu care au ca scop să faciliteze și să sprijine selectarea echipamentelor individuale de protecție adecvate riscurilor, activităților și sectoarelor vizate.
Regulamentul (UE) 2016/425 al Parlamentului European și al Consiliului (5) stabilește dispozițiile privind proiectarea, fabricarea și comercializarea echipamentelor individuale de protecție. Regulamentul (UE) 2016/425 a modificat categoriile de riscuri ale produselor pentru a permite angajatorilor să înțeleagă și, astfel, să asigure echipamente individuale de protecție, astfel cum este explicat în detaliu în Orientările privind echipamentele individuale de protecție (6) care clarifică procedurile și chestiunile menționate în Regulamentul (UE) 2016/425. Actualizarea anexelor I, II și III la Directiva 89/656/CEE este considerată oportună pentru a se asigura consecvența cu categoriile de riscuri stabilite în Regulamentul (UE) 2016/425 și pentru alinierea acestora la terminologiile utilizate și tipurile de echipamente individuale de protecție menționate în Regulamentul (UE) 2016/425.
Articolul 4 alineatul (1) din Directiva 89/656/CEE prevede că angajatorii trebuie să furnizeze echipamente individuale de protecție care respectă dispozițiile relevante ale Uniunii privind proiectarea și fabricarea în ceea ce privește securitatea și sănătatea. În conformitate cu acest articol, angajatorii care pun echipamentele individuale de protecție respective la dispoziția lucrătorilor lor trebuie să se asigure că respectivele echipamente individuale de protecție îndeplinesc cerințele prevăzute în Regulamentul (UE) 2016/425.
Anexa I la Directiva 89/656/CEE stabilește o schemă orientativă pentru inventarierea riscurilor în scopul utilizării echipamentului individual de protecție și stabilește tipurile de riscuri care ar putea să apară la locurile de muncă în ceea ce privește diferite părți ale corpului care trebuie protejate de echipamentele individuale de protecție. Anexa I ar trebui modificată pentru a se lua în considerare noile tipuri de riscuri care apar la locurile de muncă și pentru a se asigura consecvența cu categoriile de riscuri și terminologia utilizată, în special în Regulamentul (UE) 2016/425.
Anexa II la Directiva 89/656/CEE, care stabilește o listă orientativă neexhaustivă a echipamentelor individuale de protecție, ar trebui modificată pentru a se lua în considerare noile tipuri de riscuri identificate în anexa I la respectiva directivă. Anexa II ar trebui modificată și pentru a include exemple de echipamente individuale de protecție care sunt disponibile în prezent pe piață, în conformitate cu Regulamentul (UE) 2016/425 și cu terminologia utilizată în respectivul regulament.
Anexa III la Directiva 89/656/CEE stabilește o listă orientativă neexhaustivă a activităților și sectoarelor de activitate care ar putea necesita utilizarea de echipament individual de protecție, reunind clasificările de riscuri stabilite în anexa I la directiva menționată și tipurile de echipamente individuale de protecție descrise în anexa II la directiva respectivă. Anexa III la Directiva 89/656/CEE ar trebui restructurată pentru a se asigura consecvența între terminologia și clasificările utilizate în cele trei anexe și cu Regulamentul (UE) 2016/425. Astfel li se va permite angajatorilor din diferite sectoare și industrii să identifice mai bine și să furnizeze echipamente individuale de protecție care corespund activităților specifice și tipurilor de riscuri specifice la care lucrătorii sunt expuși, astfel cum se indică în evaluarea riscurilor.
Comitetul consultativ pentru securitate și sănătate la locul de muncă a fost consultat cu privire la măsurile decurgând din adoptarea comunicării Comisiei intitulată „Condiții de muncă mai sigure și mai sănătoase pentru toți - Modernizarea legislației și a politicii Uniunii Europene în materie de securitate și sănătate în muncă”, care sunt necesare pentru a menține legislația Uniunii în domeniul condițiilor de muncă și al securității eficace și adecvată scopului urmărit.
În „Avizul privind Modernizarea a șase directive privind securitatea și sănătatea în muncă pentru a asigura condiții de muncă mai sigure și mai sănătoase pentru toți” (7), adoptat la 6 decembrie 2017, Comitetul consultativ pentru securitate și sănătate la locul de muncă recomandă modificarea Directivei 89/656/CEE pentru a îmbunătăți relevanța și eficacitatea acesteia.
Într-un aviz ulterior, „Avizul privind actualizările de natură tehnică ale anexelor la Directiva privind echipamentele individuale de protecție (89/656/CEE)” (8), adoptat la 31 mai 2018, Comitetul consultativ pentru securitate, igienă și protecția sănătății la locul de muncă recomandă efectuarea unor actualizări specifice ale anexelor I, II și III la Directiva 89/656/CEE, luând în considerare cele mai recente evoluții tehnologice în domeniu și asigurând consecvența cu Regulamentul (UE) 2016/425.
La pregătirea acestei actualizări a anexelor I, II și III la Directiva 89/656/CEE, Comisia a fost asistată de experți din partea statelor membre, care au furnizat sprijin tehnic și științific.
În conformitate cu Declarația politică comună privind documentele explicative (9), adoptată de statele membre și de Comisie la 28 septembrie 2011, statele membre s-au angajat ca, în cazuri justificate, să transmită, împreună cu notificarea măsurilor de transpunere, unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.
Măsurile prevăzute în prezenta directivă sunt conforme cu avizul comitetului instituit prin articolul 17 din Directiva 89/391/CEE a Consiliului (10),
Anexele I, II și III la Directiva 89/656/CEE se înlocuiesc cu textul anexei la prezenta directivă.
(1) Statele membre pun în aplicare actele cu putere de lege și actele administrative necesare pentru a se conforma prezentei directive cel târziu până la 20 noiembrie 2021. Statele membre comunică de îndată Comisiei textul acestor acte.
Adoptată la Bruxelles, 24 octombrie 2019.
(1) JO L 393, 30.12.1989, p. 18.
(2) Pilonul european al drepturilor sociale, noiembrie 2017, https://ec.europa.eu/commission/sites/beta-political/files/social-summit-european-pillar-social-rights-booklet_ro.pdf
(3) Documentul de lucru al serviciilor Comisiei SWD(2017) 10 final
(5) Regulamentul (UE) 2016/425 al Parlamentului European și al Consiliului din 9 martie 2016 privind echipamentele individuale de protecție și de abrogare a Directivei 89/686/CEE a Consiliului (JO L 81, 31.3.2016, p. 51).
(6) Orientările privind echipamentele individuale de protecție – Ghid de punere în aplicare a Regulamentului (UE) 2016/425 privind echipamentele individuale de protecție, https://ec.europa.eu/docsroom/documents/29201
(7) Documentul 1718/2017 al Comitetului consultativ pentru securitate și sănătate la locul de muncă.
(8) Documentul 443/18 al Comitetului consultativ pentru securitate și sănătate la locul de muncă.
(9) JO C 369, 17.12.2011, p. 14.
(10) Directiva 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (JO L 183, 29.6.1989, p. 1).
Anexa I la Directiva 89/656/CEE se înlocuiește cu următoarea:
RISCURI ÎN CEEA CE PRIVEȘTE PĂRȚI ALE CORPULUI CARE TREBUIE PROTEJATE DE EIP (*)
(*) Această listă de riscuri/părți ale corpului este doar orientativă, nu exhaustivă.
Evaluarea riscurilor va stabili necesitatea de a furniza un EIP și caracteristicile sale în conformitate cu dispozițiile din prezenta directivă.
Anexa II la Directiva 89/656/CEE se înlocuiește cu următorul text:
LISTĂ NEEXHAUSTIVĂ A TIPURILOR DE ECHIPAMENTE INDIVIDUALE DE PROTECȚIE ÎN CEEA CE PRIVEȘTE RISCURILE ÎMPOTRIVA CĂRORA ACESTEA ASIGURĂ PROTECȚIE
Echipamente pentru PROTECȚIA CAPULUI
Căști și/sau șepci/cagule/acoperăminte pentru cap împotriva:
șocurilor cauzate de căderea sau proiectarea obiectelor
coliziunii cu un obstacol
riscurilor mecanice (perforare, abraziune)
comprimării statice (zdrobire laterală)
riscurilor termice (foc, căldură, frig, solide fierbinți, inclusiv metale topite)
șocului electric și contactului cu piese sub tensiune neizolate
riscurilor de natură chimică
radiației neionizante (radiații UV, IR, radiații solare sau radiații provenite de la sudură)
Plase de păr împotriva riscului de agățare
Echipamente pentru PROTECȚIA AUZULUI
Apărători pentru urechi (inclusiv, de exemplu, apărători pentru urechi montate pe o cască, apărători pentru urechi cu reducere activă a zgomotului, apărători pentru urechi cu comunicare audio)
Dopuri pentru urechi (inclusiv, de exemplu, dopuri pentru urechi cu atenuare dependentă de nivel, dopuri pentru urechi personalizate)
Echipamente pentru PROTECȚIA OCHILOR ȘI A FEȚEI
Ochelari cu brațe, ochelari de protecție de tip mască și ecrane faciale de protecție (lentile de protecție, dacă este cazul) împotriva:
riscurilor mecanice
riscurilor termice
radiației ionizante
aerosolilor solizi și a lichidelor provenite de la substanțe chimie și agenți biologici
Echipamente pentru PROTECȚIA APARATULUI RESPIRATOR
Dispozitive de filtrare împotriva:
particulelor și gazelor
aerosolilor solizi și/sau lichizi
Dispozitive izolante, inclusiv cu aducție de aer
Dispozitive de autosalvare
Echipamente pentru PROTECȚIA MÂINILOR ȘI A BRAȚELOR
Mănuși (inclusiv mitene și protecție a brațului) împotriva:
riscurilor termice (căldură, flacără și frig)
șocului electric și contactului cu piese sub tensiune neizolate (antistatice, conducătoare, izolante)
agenților biologici
radiației ionizante și contaminării radioactive
riscurilor asociate vibrațiilor
degetare de cauciuc
Echipamente pentru PROTECȚIA PICIOARELOR ȘI A GAMBELOR și protecție împotriva alunecării
Încălțăminte (de exemplu, pantofi, inclusiv în anumite circumstanțe, saboți, ghete care pot avea vârfuri din oțel) pentru protecție împotriva:
riscurilor de alunecare
riscurilor de natură biologică
Glezniere detașabile împotriva riscurilor mecanice
Genunchiere împotriva riscurilor mecanice
Ghetre împotriva riscurilor mecanice, termice și de natură chimică și a agenților biologici
Accesorii (de exemplu, colțari, crampoane)
PROTECȚIA PIELII – CREME PROTECTOARE (1)
Ar putea exista creme protectoare împotriva:
substanțelor chimice
Echipamente pentru PROTECȚIA CORPULUI/ALTE ECHIPAMENTE PENTRU PROTECȚIA PIELII
Echipamentele individuale de protecție împotriva căderilor de la înălțime, precum opritoare de cădere retractabile, hamuri pentru întreg corpul, hamuri pentru scaune, centuri de poziționare în timpul lucrului și de limitare a deplasării și cordoane pentru poziționare în timpul lucrului, dispozitive de absorbție a energiei, opritoare de cădere tip ghidaj incluzând un cordon de ancorare, dispozitive de ajustare a corzii, dispozitive de ancorare care nu sunt concepute să fie permanent fixate și care nu necesită lucrări de atașare înainte de utilizare, piese de legătură, cordoane, hamuri pentru salvare
Îmbrăcăminte de protecție, inclusiv de protecție a întregului corp (și anume, combinezoane, salopete) și de protecție a unor părți ale corpului (și anume, ghetre, pantaloni, jachete, veste, șorțuri, genunchiere, glugi, cagule), împotriva:
riscurilor de agățare și prindere
Veste de salvare pentru prevenirea înecării și mijloace de plutire
EIP pentru semnalizarea vizuală a prezenței utilizatorului
Anexa III la Directiva 89/656/CEE se înlocuiește cu următorul text:
LISTA NEEXHAUSTIVĂ A ACTIVITĂȚILOR ȘI SECTOARELOR DE ACTIVITATE CARE POT NECESITA UTILIZAREA DE ECHIPAMENT INDIVIDUAL DE PROTECȚIE (*)
(*) Evaluarea riscurilor va stabili necesitatea de a furniza un EIP și caracteristicile sale în conformitate cu dispozițiile din prezenta directivă
I. RISCURI FIZICE
Părți ale corpului afectate
Tip de EIP
Exemple de activități în care poate fi necesară utilizarea tipului corespunzător de EIP (*)
Industrie și sectoare
Impact cauzat de căderea sau proiectarea obiectelor, coliziune cu un obstacol și jeturi cu presiune ridicată
Lucrări pe, sub sau în vecinătatea schelelor și locurilor de muncă la înălțime
Lucrări de construcții și lucrări rutiere
Montarea și demontarea cofrajelor
Lucrări de asamblare și instalare a schelelor
Lucrări de asamblare și instalare
Lucrări de demolare
Lucrări cu explozibili
Lucrări în mine, șanțuri, puțuri și galerii
Lucrări în vecinătatea lifturilor, a dispozitivelor de ridicare, a macaralelor și a transportoarelor
Lucrări în subteran, cariere, excavări la suprafață,
Lucrări la furnale industriale, containere, mașini, silozuri, buncăre și conducte
Lucrări în abatoare și pe linia de tăiere din abatoare
Manipularea sau transportul și depozitarea de încărcături
Lucrări silvice
Lucrări pe poduri metalice, construcții metalice înalte, structuri hidraulice din metal, furnale, oțelării și laminoare, containere mari, conducte mari, cazane și centrale electrice
Terasamente și lucrări în piatră
Lucrări cu bolțuri
Lucrări la furnale, instalații de concasare fină, oțelării, laminoare, ateliere metalurgice, forjare, matrițare la cald și turnare
Lucrări care implică deplasarea pe biciclete și pe biciclete propulsate mecanic
Lucrări de fabricare, instalare și întreținere a mașinilor
Lucrări de construcții navale
Lucrări miniere
Lucrări de producție de energie
Lucrări de construcție și întreținere de infrastructură
Industria fierului și a oțelului
Lucrări în abatoare
Lucrări de manevră feroviare
Porturi, transport și logistică
Ochi și/sau față
Ochelari cu brațe, ochelari de protecție de tip mască și ecrane faciale de protecție
Lucrări de sudură, polizare și debitare
Lucrări manuale de ciocănire
Lucrări de găurire și gravare
Lucrări de tăiere și prelucrare a pietrei
Utilizarea de mașini a căror funcționare se bazează pe îndepărtarea șpanului în cazul prelucrării de materiale care produc șpan
Îndepărtarea și mărunțirea cioburilor
Pulverizarea de substanțe abrazive
Utilizarea de mașini de tăiat arboret și de fierăstraie cu lanț
Proceduri stomatologice și chirurgicale
Industriile fierului și oțelului
Industriile metalurgice și de prelucrare a lemnului
Cioplirea pietrei
Picioare și gambe (părți)
Încălțăminte (pantofi/bocanci) cu vârfuri de siguranță sau de protecție
Încălțăminte cu protecție pentru metatarsiene
Lucrări în abatoare și linia de tăiere din abatoare
Lucrări de manipulare a formelor în industria ceramicii
Manipularea de blocuri de carne congelată și butoaie metalice de alimente conservate
Producția, tratarea și prelucrarea produselor din sticlă plată și a recipientelor din sticlă
Lucrări de transformare și întreținere
Lucrări de construcții în beton și plăci prefabricate, care presupun montarea și demontarea cofrajelor
Lucrări pe șantiere și în zone de depozitare
Lucrări de copertare
Lucrări pe poduri metalice, construcții metalice înalte, stâlpi, turnuri, structuri hidraulice din metal, furnale, oțelării și laminoare, containere mari, conducte mari, cazane și centrale electrice
Construcția de cuptoare, instalații de încălzire și ventilare și îmbinarea de metale
Lucrări cu furnale, instalații de concasare fină, oțelării, laminoare, ateliere metalurgice, forjare, matrițare la cald, presări la cald și trefilare
Lucrări în cariere, exploatări miniere la zi și halde
Căptușirea cuptoarelor din industria ceramicii
Companiile de logistică
Căderi cauzate de alunecare
Lucrări pe suprafețe alunecoase
Lucrări în medii cu umiditate
Căderi de la înălțime
EIP concepute să oprească sau să prevină căderi de la înălțime
Lucrări pe schele
Asamblarea de piese prefabricate
Lucrări pe stâlpi
Lucrări pe suprafețe verticale sau înclinate
Lucrări în cabine de macarale amplasate la mare înălțime
Lucrări în cabine de stivuitoare și elevatoare amplasate la mare înălțime în depozite
Lucrări în partea superioară a turnurilor de sondă
Lucrări în puțuri și canalizări
Lucrări de întreținere a infrastructurii
Lucrări cu unelte manuale
Industriile prelucrătoare
Comprimarea statică a unei părți din corp
Genunchi (părți ale gambei)
Montarea de blocuri, plăci ceramice și pavaje
Încălțăminte cu vârfuri de protecție
Manipularea de încărcături
Leziuni mecanice (abraziune, perforare, tăieturi, mușcături, răni sau înjunghiere)
Ochelari cu brațe, ochelari de protecție de tip mască, ecrane faciale de protecție
Lucrări de sudură și de forjare
Lucrări de polizare și debitare
Lucrări de gravare
Mănuși de protecție împotriva riscurilor mecanice
Lucrări cu cadre din oțel
Manipularea de obiecte cu muchii ascuțite, cu excepția mașinilor care prezintă riscul ca mănușa să fie prinsă
Utilizarea obișnuită a cuțitelor de mână în producție și abatoare
Schimbarea cuțitelor la mașinile de tăiat
Protecția brațului
Lucrări de dezosare și tranșare
Trunchi/abdomen/picioare
Șorțuri de protecție, ghetre
Pantaloni rezistenți la penetrare (pantaloni rezistenți la tăiere)
Încălțăminte rezistentă la penetrare
Riscuri de agățare și prindere
Îmbrăcăminte de protecție folosită acolo unde există riscul de agățare de părți mobile
Agățarea în piesele mașinilor
Prindere în piesele mașinilor
Prinderea articolelor de îmbrăcăminte în piesele mașinilor
Fabricarea de mașini grele
FIZICE – ZGOMOT
Utilizarea de prese metalice
Lucrări care presupun utilizarea de dispozitive cu aer comprimat
Activitatea personalului de la sol din aeroporturi
Lucrări cu unelte electrice
Lucrări de batere a piloților
Prelucrarea lemnului și a textilelor
FIZICE – TERMICE
Căldură și/sau foc
Față/Întregul cap
Măști de sudură,
căști/șepci de protecție împotriva căldurii sau a focului, glugi de protecție împotriva căldurii și/sau a focului
Lucrări cu expunere la temperaturi ridicate, căldură radiantă sau foc
Manipularea de materiale incandescente sau staționarea în apropierea acestora
Lucrări cu pistoale de sudură pentru materiale plastice
Industria fierului și oțelului
Lucrări de turnare
Mănuși de protecție împotriva căldurii și/sau a flăcărilor
Încălțăminte de protecție împotriva căldurii și/sau a flăcărilor
Părți ale corpului/Întregul corp
Îmbrăcăminte de protecție împotriva căldurii și/sau a flăcărilor
Încălțăminte de protecție împotriva frigului
Lucrări în aer liber în condiții extreme de frig
Lucrări în camere frigorifice
Lucrări cu lichide criogenice
Sectorul agriculturii și al pescuitului
Părți ale corpului/Întregul corp, inclusiv capul
Lucrări în aer liber în condiții meteorologice extreme de frig
FIZICE – ELECTRICE
Șoc electric (contact direct sau indirect)
Întregul cap
Căști electroizolante
Încălțăminte electroizolantă
Întregul corp/Mâini/Picioare
EIP conducătoare concepute să fie purtate de persoane calificate în timpul lucrărilor în cadrul cărora este posibil contactul cu piese sub tensiune neizolate la o tensiune nominală a sistemului electric de până la 800 kV pentru curent alternativ și 600 kV pentru curent continuu
Lucrări lucrărilor în cadrul cărora este posibil contactul cu piese sub tensiune neizolate sau în apropierea pieselor neizolate aflate sub tensiune electrică
Lucrări la sistemul electric
Transportul și distribuția de energie electrică
Lucrări de întreținere a instalațiilor industriale
Mănuși antistatice
Încălțăminte antistatică/conducătoare
Manipularea de materii plastice și de cauciuc
Turnare, colectare sau încărcare într-un container
Lucrări în apropiere de elemente foarte încărcate, precum benzi transportoare
Manipularea de explozibili
Industria furajelor
Instalațiile de încărcare în saci și de ambalare
Fabricarea, depozitarea sau transportarea de explozivi
FIZICE – RADIAȚII
Radiație neionizantă, inclusiv lumina solară (alta decât cea survenită în cursul observării directe a soarelui)
Șepci și căști
Lucrări în aer liber
Pescuit și agricultură
Lucrări cu căldură radiantă
Operațiuni la furnale
Lucrări cu laser
Lucrări de sudură și tăiere cu gaze
Activitatea de suflare a sticlei
Întregul corp (pielea)
EIP împotriva
razelor ultraviolete naturale și artificiale
Lucrări de sudură electrică
Lămpi cu xenon
Ochelari cu brațe/ochelari de protecție de tip mască de protecție împotriva radiației ionizante
Mănuși de protecție împotriva radiației ionizante
Lucrări în instalații cu raze X
Lucrări în spații de radiodiagnostic medical
Lucrări cu produse radioactive
Asistență veterinară
Instalație de deșeuri radioactive
Trunchi/abdomen/părți ale corpului
Șorțuri de protecție împotriva razelor X
/Haină/Vestă/Fustă de protecție împotriva razelor X
Acoperăminte pentru cap și șepci
EIP împotriva, de exemplu, dezvoltării de tumori cerebrale
Locuri de muncă și instalații medicale cu raze X
EIP pentru tiroidă
EIP pentru gonade
Îmbrăcăminte de protecție împotriva radiației ionizante
II. RISCURI CHIMICE (inclusiv nanomateriale)
CHIMICE – AEROSOLI
Solide (pulberi, vapori, fum, fibre
și nanomateriale)
Dispozitive de protecție a căilor respiratorii împotriva particulelor
Lucrări de sablare și lustruire a suprafețelor
Lucrări în prezența azbestului
Utilizarea de materiale care sunt compuse din/care conțin nanoparticule
Lucrări de curățare a coșurilor
Lucrări pe căptușeala furnalelor și a oalelor de turnare, în cazul în care se pot degaja pulberi
Lucrări în apropierea oalelor de turnare, în cazul în care se pot degaja vapori de metale grele
Lucrări la gura de încărcare a furnalelor
Prepararea citostaticelor
Mănuși de protecție împotriva substanțelor chimice
și cremă protectoare ca protecție suplimentară/accesorie
Îmbrăcăminte de protecție împotriva particulelor solide
Lucrări de preparare a produselor de protecție a plantelor
Ochelari cu brațe/ochelari de protecție de tip mască și ecrane faciale de protecție
(aburi și ceață)
Tratament de suprafață (de exemplu, lăcuirea/vopsirea, sablarea cu materiale abrazive)
Utilizarea de dispozitive cu jet lichid
Manipulare de acizi și soluții caustice, dezinfectanți și substanțe de curățare corozive
Îmbrăcăminte de protecție împotriva substanțelor chimice
CHIMICE – LICHIDE
Împroșcări, pulverizări și jeturi
Mănuși de protecție împotriva substanțelor chimice,
Prelucrarea materialelor de căptușire
Lucrări de tăbăcărie
Activitatea din saloanele de coafură și de înfrumusețare
Industria textilelor și a îmbrăcămintei
Servicii de înfrumusețare și de coafură
Mâneci de protecție împotriva substanțelor chimice
Ghete de protecție împotriva substanțelor chimice
CHIMICE – GAZE ȘI VAPORI
Gaze și vapori
Dispozitive de protecție a căilor respiratorii împotriva gazelor
Lucrări în încăperi de fermentație și distilare
Lucrări în interiorul rezervoarelor și digestoarelor
Lucrări în containere, spații înguste și cuptoare industriale alimentate cu gaz, în măsura în care poate exista riscul intoxicării cu gaz sau cantitatea de oxigen este insuficientă
Dezinfectanți și substanțe de curățare corozive
Lucrări în apropierea convertizoarelor și a conductelor de gaz ale furnalelor
Producția de băuturi alcoolice
Stații de tratare a deșeurilor
Operațiuni miniere
III. AGENȚI BIOLOGICI
AGENȚI BIOLOGICI (conținuți în) – AEROSOLI
Solide și lichide
Activități care implică intrarea în contact cu fluide și țesuturi umane și animale
Lucrări cu expunere la agenți biologici
Laboratoare de analize clinice
Laboratoare pentru activități de cercetare
Servicii de asistență la domiciliu
Producția de substanțe biochimice
Mănuși de protecție împotriva microorganismelor
AGENȚI BIOLOGICI (conținuți în) – LICHIDE
Contact direct și indirect
Ochelari de protecție de tip mască și ecrane faciale de protecție
Activități care implică intrarea în contact cu fluide și țesuturi umane și animale (mușcături, înțepături)
Mâneci de protecție împotriva microorganismelor
Picioare/gambe
Ciorapi de protecție și ghetre
AGENȚI BIOLOGICI (conținuți în) – MATERIALE, PERSOANE, ANIMALE ETC.
IV. ALTE RISCURI
Lipsă de vizibilitate
Lucrări în apropierea vehiculelor în mișcare
Lucrări de asfaltare și de semnalizare rutieră
Conducerea mijloacelor de transport
Servicii de transport și de transport de pasageri
Lipsă oxigen
Dispozitive izolante de protecție a căilor respiratorii
Lucrări în spații închise
Lucrări în puțuri, canale și alte spații subterane ale sistemului de canalizare
Lucrări în sau în apropierea apei
Lucrări pe mare
Lucrări în aeronave
Lucrări în docuri și porturi
(1) În anumite situații, ca urmare a evaluării riscului, cremele protectoare ar putea fi utilizate împreună cu alte EIP, cu scopul de a proteja pielea lucrătorilor împotriva riscurilor conexe. Cremele protectoare sunt EIP în conformitate cu Directiva 89/656/CEE, întrucât acest tip de echipament poate fi considerat, în anumite situații, ca fiind „suplimentar sau accesoriu”, în sensul articolului 2 din Directiva 89/656/CEE. Cu toate acestea, cremele protectoare nu sunt EIP în conformitate cu definiția de la articolul 3 alineatul (1) din Regulamentul (UE) 2016/425.

References: articolul 9
 articolul 2
 articolul 6

Articolul 4
 articolul 17
 articolul 3